OpenLLM-France/wikimedia huggingface dataset:
# Sullivan (Missouri)

Sullivan és una població dels Estats Units a l'estat de Missouri. Segons el cens del 2000 tenia 6.351 habitants.

## Demografia

Segons el cens del 2000, Sullivan tenia 6.351 habitants, 2.585 habitatges, i 1.682 famílies. La densitat de població era de 319,7 habitants per km².
Dels 2.585 habitatges en un 31,6% hi vivien nens de menys de 18 anys, en un 48,3% hi vivien parelles casades, en un 12,8% dones solteres, i en un 34,9% no eren unitats familiars. En el 29,9% dels habitatges hi vivien persones soles el 15,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 2,97.
Per edats la població es repartia de la següent manera: un 25,9% tenia menys de 18 anys, un 9,3% entre 18 i 24, un 27,5% entre 25 i 44, un 19,5% de 45 a 60 i un 17,9% 65 anys o més.
L'edat mediana era de 36 anys. Per cada 100 dones de 18 o més anys hi havia 82,3 homes.
La renda mediana per habitatge era de 30.046 $ i la renda mediana per família de 36.260 $. Els homes tenien una renda mediana de 29.817 $ mentre que les dones 20.385 $. La renda per capita de la població era de 17.518 $. Entorn del 6,9% de les famílies i l'11% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sullivan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Sullivan». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Skrinníkov

Skrinníkov - Скрынников (rus) - és un poble (un khútor) de l'óblast de Bélgorod, a Rússia. El 2010 tenia 120 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Shoku Nihongi

El Shoku Nihongi (続日本紀) és un text japonès encarregat per l'Imperi. Es va acabar l'any 797, és el segon dels Sis relats Nacionals, que provenen directament del Nihon Shoki i són seguits pel Nihon Kōki. Fujiwara no Tsugutada i Sugano no Mamichi van ser els principals editors. És una de les fonts més importants pel coneixment del període Nara.
Aquesta obra cobreix el període de 95 anys que va des de l'inici del regnat de l'Emperador Mommu l'any 697, fins al regnat de l'Emperador Kammu el 791 abastant nou regnats imperials. Es va acabar l'any 797.
Aquest text té 40 volums. Principalment està escrit en kanbun, una forma japonesa del xinès clàssic, com era la norma en els texts japonesos formals d'aquella època. Tanmateix, un gran nombre de "senmyō" 宣命 o "edictes imperials" que conté estan escrits en "senmyō-gaki" el qual conserva partícules i conjugacions verbals fonogràficament.

## Referències

* ↑ Bender, Ross. «Performative Loci of Shoku Nihongi Edicts, 749-770». Arxivat de l'original el 2012-02-09. [Consulta: 25 maig 2008].
* ↑ Rikkokushi (『六国史』), per Tarō Sakamoto (坂本太郎) (Yoshikawa Kobunkan (吉川弘文館), 1970, republicat el 1994)
* ↑ Motosawa, Masafumi. «Senmyō». Encyclopedia of Shinto, 28-03-2007. Arxivat de l'original el 2011-08-11. [Consulta: 27 febrer 2012].

## Enllaços externs

* Text del Shoku Nihongi Arxivat 2011-06-10 a Wayback Machine. (Japonès)
* Further information and text of the Shoku Nihongi a Japanese Historical Text Initiative
* manuscript scans at Waseda University Library
# Squatina aculeata

Squatina aculeata és una espècie de peix de la família dels taurons i de l'ordre dels esquatiniformes. Va ser descrit per Cuvier el 1829. Raja osbecki és un sinònim descrit per Johann Walbaum el 1792.
Squatina aculeata és una espècie costanera que habita als vessants més alts de l'Atlàntic oriental tropical, temperat i càlid. Viu sobre o prop del fons marí a profunditats de 30 a 500 m sobre substrats tous.
Aquest tauró a la maduresa pot atènyers fins 120-122 cm de longitud total per als mascles i de 137-143 cm TL per a les femelles. És una espècie vivípara lecitòtrofa, amb dos ovaris i úter funcionals. El seu temps de gestació va ser estimat en un any, amb part probablement entre maig i juliol i amb una periodicitat reproductiva de dos anys.
Són molt susceptibles a les captures accidentals per xarxes d'arrossegamen ja que es troben al fons marí cobert de substrat esperant per emboscar les preses. L'espècie també és capturada accidentalment amb xarxes de tremel i palangres de fons en tota la zona de distribució. Les pertorbacions humanes per la degradació de l'hàbitat i el turisme també són possibles amenaces per al seu hàbitat preferit prop de la costa. Són propensos a l'esgotament per mor de l'hàbitat fragmentat, cosa que podria provocar una baixa taxa d'intercanvi entre poblacions, limitant per tant el potencial de recuperació de les poblacions aïllades. Per això es va catalogar en perill crític a la Llista Vermella de la UICN.
Al llarg de les costes de l'Àfrica Occidental, no hi ha pesqueries dirigides per a aquesta espècie, però es pren com a captura incidental de les principals pesqueries d'arrossegament demersal industrial internacional i xarxes d'enmalle de fons costaners.

## Referències

* ↑ Başusta, Nuri «New records of neonate and juvenile sharks (Heptranchias perlo, Squatina aculeata, Etmopterus spinax) from the North-eastern Mediterranean Sea» (en anglès). Marine Biodiversity, 46, 2, 01-06-2016, pàg. 525–527. DOI: 10.1007/s12526-015-0391-z. ISSN: 1867-1616.
* ↑ Artedi, Peter; Walbaum, Johann Julius; Linné, Carl von; Artedi, Peter. Petri Artedi Sueci Genera piscium : in quibus systema totum ichthyologiae proponitur cum classibus, ordinibus, generum characteribus, specierum differentiis, observationibus plurimis : redactis speciebus 242 ad genera 52 : Ichthyologiae pars III.. Grypeswaldiae : Impensis Ant. Ferdin. Röse, 1792.
* ↑ Capapé, Christian «Reproduction of the sawback angelshark Squatina aculeata chondrichthyes: Squatinidae) off Senegal and Tunisia». Cybium, 29, 2, 2005, pàg. 147-157.
* 1 2 3 Barker, Morey, G.; Bartolí, J.; Gordon, A. «Sawback Angelshark Squatina aculeata» (en anglès). Llista Vermella de la UICN, 19-06-2017. DOI: 10.2305/iucn.uk.2019-1.rlts.t61417a116768915.en.
# Steven Linares

Steven Linares és un mestre, sindicalista, barrister i diputat gibraltareny, membre del Partit Liberal de Gibraltar (GLP).

## Biografia

Linares va ser un dels primers admesos a la Bayside Comprehensive School, juntament amb Peter Montegriffo, Gilbert Licudi i Dominique Searle. Des del principi, va optar per l'ensenyament, però va haver de passar per diversos altres treballs (Barclays Bank, Retco, etc.) abans d'abraçar la professió escollida. Finalment, als 23 anys, es va matricular a la Universitat de Leeds (Trinity and All Saints College) i va rebre la seva llicenciatura en educació (amb honors) el 1987. El 1988 va ser mestre a la St Joseph's Middle School i després durant 12 anys a la Bishop Fitzgerald Middle School abans de ser elegit al Parlament en les eleccions generals de 2000.
Afiliat el 1989 a l'«Associació d'Educadors de Gibraltar» (Gibraltar Teachers' Association - GTA), Linares també va ser membre del Partit Socialista Laborista de Gibraltar (GSLP), on va romandre fins a 1992. Aquest any, es va unir al Partit Nacional de Gibraltar (posteriorment Partit Liberal de Gibraltar) i va decidir centrar-se més en les qüestions sindicals. Es va convertir en vicepresident de la GTA el 1993 i president el 1995. Va ser elegit membre del Gibraltar Trades Council el 1994 i va ser president de la Gibraltar Representative Organisation des de 1993 fins a 1995, on va treballar amb Jaime Netto i Joe Holliday.
El 1996, amb la derrota del Partit Nacional en les eleccions generals i la seva transformació en Partit Liberal de Gibraltar, Linares va ser un dels arquitectes de l'aproximació entre el GLP i el GSLP. El 2000, es va convertir en ministre a l'ombra d'Educació, formació, joventut i cultura.
El 2009, va ser admès com barrister al Regne Unit, i el 2010, a Gibraltar. Linares va estudiar a la Universitat de Wolverhampton, la Universitat de l'Oest d'Anglaterra (Bristol) i Middle Temple Inns of Court. Com advocat, va treballar per a la firma d'advocats Charles Gomez & Co..
El 2011, amb la victòria del GSLP a les eleccions generals, Linares va ser nomenat ministre d'Esport, cultura, patrimoni i joventut.

## Referències

* 1 2 3 «Steven Linares» (en anglès). Charles Gomez & Co.. Arxivat de l'original el 2012-03-15. [Consulta: 16 setembre 2012].
* 1 2 3 «Steven Linares» (en anglès). Vox, 28-09-2007. Arxivat de l'original el 2012-05-19. [Consulta: 16 setembre 2012].

## Enllaços externs

* Steven Linares al lloc web del Govern de Gibraltar (anglès)
# Steven Nzonzi

Steven Nkemboanza Mike Christopher Nzonzi (nascut el 15 de desembre de 1988) és un futbolista professional francès que juga com a migcampista defensiu a l'AS Roma.
El maig de 2016 va disputar com a titular el partit que va fer que el Sevilla guanyés la seva cinquena Lliga Europa, tercera consecutiva, a Sankt Jakob-Park, contra el Liverpool FC (3 a 1 pels sevillistes).

## Palmarès
### Sevilla FC

* 1 Lliga Europa de la UEFA: 2015-16.

### Selecció Francesa

* 1 Copa del Món: 2018.

## Referències

* ↑ «Premier League Player Profile Steven N'Zonzi». Barclays Premier League, 2015. Arxivat de l'original el 24 d'agost 2014. [Consulta: 15 gener 2015].
* ↑ Blanco, Jordi. «El Sevilla gana su quinta Europa League aplastando al Liverpool» (en castellà). diari Sport, 18-05-2016. [Consulta: 21 maig 2016].
# Sierra Blanca

Sierra Blanca és una concentració de població designada pel cens i seu del Comtat de Hudspeth a l'estat de Texas dels Estats Units d'Amèrica.

## Demografia

Segons el cens del 2007 Sierra Blanca tenia 510 habitants. Segons el cens del 2000 tenia 533 habitants, 184 habitatges, i 126 famílies. La densitat de població era de 50,6 habitants per km².
Dels 184 habitatges en un 40,2% hi vivien nens de menys de 18 anys, en un 52,2% hi vivien parelles casades, en un 13% dones solteres, i en un 31% no eren unitats familiars. En el 28,3% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,72 i el nombre mitjà de persones que vivien en cada família era de 3,31.
Per edats la població es repartia de la següent manera: un 29,8% tenia menys de 18 anys, un 11,8% entre 18 i 24, un 30,8% entre 25 i 44, un 18,4% de 45 a 60 i un 9,2% 65 anys o més.
L'edat mediana era de 30 anys. Per cada 100 dones de 18 o més anys hi havia 101,1 homes.
La renda mediana per habitatge era de 26.438$ i la renda mediana per família de 30.000$. Els homes tenien una renda mediana de 26.071$ mentre que les dones 17.500$. La renda per capita de la població era de 10.768$. Aproximadament el 19,6% de les famílies i el 22,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sierra Blanca». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Sierra Blanca». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Stamford (Connecticut)

Stamford és una ciutat dels Estats Units a l'estat de Connecticut. Segons el cens del 2007 tenia 118.475 habitants.

## Demografia

Segons el cens del 2000, Stamford tenia 120.045 habitants, 45.399 habitatges, i 28.964 famílies. La densitat de població era de 1.197,5 habitants/km².
Dels 45.399 habitatges en un 28,7% hi vivien nens de menys de 18 anys, en un 48,5% hi vivien parelles casades, en un 11,5% dones solteres, i en un 36,2% no eren unitats familiars. En el 28,7% dels habitatges hi vivien persones soles el 9,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3,13.
Per edats la població es repartia de la següent manera: un 0% tenia menys de 18 anys, un 0% entre 18 i 24, un 0% entre 25 i 44, un 0% de 45 a 60 i un 21,7% 65 anys o més.
L'edat mediana era de 36 anys. Per cada 100 dones de 18 o més anys hi havia 90,9 homes.
La renda mediana per habitatge era de 60.556 $ i la renda mediana per família de 69.337 $. Els homes tenien una renda mediana de 48.386 $ mentre que les dones 36.958 $. La renda per capita de la població era de 34.987 $. Aproximadament el 5,4% de les famílies i el 7,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Stamford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Stamford». American Fact Finder. Oficina del Cens dels Estats Units, 12-01-2010.
# Stamatis Nikolópulos

Stamatis Nikolópulos va ser un ciclista grec que va competir a finals del segle XIX.
El 1896 va prendre part en els Jocs Olímpics d'Estiu d'Atenes, on va disputar dues proves del programa de ciclisme. En ambdues, els 333 metres esprint i els 2 quilòmetres, guanyà la medalla de plata, sempre per darrere del francès Paul Masson.

## Referències

* ↑ «Olympedia – Stamatios Nikolopoulos». [Consulta: 27 juliol 2024].
* ↑ «Nikolopoulos Stamatis» (en anglès britànic). [Consulta: 27 juliol 2024].
# Slinky

Un slinky és el nom comercial d'una joguina consistent en una molla en espiral, llençat al mercat dels Estats Units el 1945. Va ser inventat per Richard James(1918-1974) i Betty James (1918-2008), Betty va triar el nom, en inspirar-se de l'adjectiu anglès slinky: «elegant i sinuós en moviment o contorn», del verb to slink: «moure's furtivament». El 2008, se n'havien venut uns tres-cents milions.
Té característiques (dimensions, diàmetre del fil, diàmetre de la molla, massa, mòdul elàstic…) que li permeten de fer moviments curiosos com ara baixar escales o un pla inclinat de forma tot sol, a partir d'una petita acció inicial.
Els models originals són d'acer. Amb el temps, Betty James, que va continuar l'empresa quan son home la va deixar per unir-se a una secta religiosa a Bolívia, en va desenvolupar variants, amb colors, com un arc de Sant Martí, el gos Slinky, que va aparèixer al film Toy Story. En ser molt popular, es va incloure en la llista del National Toy Hall of Fame.

## Referències

* ↑ Hunter, Ron; Waddell, Michael E. Toy Box Leadership: Leadership Lessons from the Toys You Loved as a Child. Thomas Nelson Inc, 15 juliol 2008, p. 22–. ISBN 9780785227403 [Consulta: 6 abril 2011].
* 1 2 Uncle John's Bathroom Reader Extraordinary Book of Facts : And Bizarre Information. (en anglès). Nova York: Portable Press, 2012. ISBN 978-1-60710-601-2.
* ↑ «slinky» (en anglès). Merriam-Webster Dictionary. [Consulta: 18 octubre 2022].
* ↑ «slink». Diccionari anglès-català. Grup Enciclopèdia. [Consulta: 18 octubre 2022].
* 1 2 Nelson, Valerie J. «Wife of Slinky's inventor gave the toy a name and life» (en anglès). Los Angeles Times, 25-11-2008 [Consulta: 18 octubre 2022].
* ↑ Niefanger, Birgit. Cult : iconos de una generación. Arganda del Rey: Edimat, 2008, p. 371. ISBN 978-84-9794-079-5.

## Vegeu també

* Equació d'ona.

## Enllaços externs

* Vídeo. Slinkies en acció.
* Longuet-Higgins, M. S. «On slinky: the dinamics of a loose heavy spring». Mathematical Proceedings of the Cambridge Philosophical Society, 24-11-1953 [Consulta: 4 desembre 2015].
# Sultanat de Kazak

El sultanat de Kazak (a vegades escrit Kazakh o Khazakh) o Gazak/Gazakh (en àzeri Qazax) fou un petit estat de Pèrsia a la frontera amb Geòrgia, situat al nord-est del llac Sevan a l'antiga regió de l'Artsakh, al nord-oest del sultanat de Shamshadil, al sud-est del sultanat de Borchali i al sud de la comunitat de Jar-Balakan. El títol de sultà era un grau mitja entre el més alt de kan i el inferior de beg que portaven els caps militars i governadors locals.
Al final del segle xviii els sultans depenien del regne de Kakhètia tot i els esforços del kan de Gandja; el 1783, després del tractat entre Rússia i Kartli-Kakhètia, Erekle o Irakli II va donar una llista al tsar de Rússia sobre els dominis existents a Geòrgia i àrees adjacents amb el seu escut i citava com a propis Erevan, Gandja, Atabashi, Kazak (Gazak, avui Qazax), Borchali, Shamshadil, Xirvan i Shakon. L'escut de Gazak era una ma amb una llança. La capital era l'actual ciutat de Qazax. Tenia al nord terres de la comunitat de Jar-Balakan i de Kartli-Kakhètia, a l'oest el sultanat de Borchali, a l'est el sultanat de Shamshadil i al sud el Kanat d'Erevan.
El 1747 a la mort de Nadir Xah algunes tribus turcmans es van fer independents i es van formar diversos kanats i sultanats entre els quals el sultanats de Gazak, Borchali, Shamshadil i la comunitat de Jar-Balakan. El 1752 Gazak va passar per un temps al Kanat de Shaki sota Haji Chalabi Kahn (1743-1755), no se sap fins a quan, probablement fins a la seva mort, però en tot cas 20 anys després ja no li pertanyia i consta com a dependència de Kartli-Kakhètia. Abans de l'annexió per Rússia, Gazak i Shamshadil s'haurien unit per formar el kanat de Gazak. El sultanat de Gazak (Kazak o avui dia Qazax) junt amb altres dependències de Geòrgia, fou incorporat pels russos el 12 de setembre de 1801 per una declaració del tsar, i annexionat com a part de Geòrgia. La detenció dels seu sultà i el de Shamshadil va provocar fortes protestes. El sultanat fou abolit formalment el 1819.
Les deportacions en massa d'armenis entre 1826 i 1830 van provocar l'armenització de Borchali i Gazak. La composició ètnica anterior era a favor dels àzeris i Borchali va formar un "districte tàtar" com altres territoris musulmans. Gazak i Shamshadil també van formar districtes dins la província de Geòrgia. Gazak i Shamshadil es van revoltar contra Rússia el 1844-1845, sense èxit i el 1846 foren incloses en la nova província de Tiflis però el 1867 es va canviar a la província d'Elizavetpol.

## Referències

* Districte de Qazak i Borchali
# Taqi Arani

Taqi Arani (Tabriz 1902-1940) fou un polític iranià, iniciador del partit comunista Tudeh.
Va estudiar medicina i el 1922 va anar a estudiar química a Alemanya on va conèixer les doctrines marxistes i va començar a col·laborar a revistes marxistes. Va tornar a l'Iran el 1930 i el 1932 va fundar el primer diari marxista, Donya (el món) que fou prohibit el 1937. Fou jutjat el 1938 junt amb 48 col·legues, per propaganda col·lectivista i foren tots condemnats, i el mateix Arani ho fou a deu anys.
Va morir a la presó al cap de 16 mesos amb només 38 anys. Els companys de presó van assegurar que havia estat assassinat. Els que van poder sortir de la presó al complir la condemna van fundar el Partit Comunista Tudeh del que Arani fou el líder espiritual.
# Susanna i els vells (Rubens)

Susanna i els vells és una pintura de l'artista neerlandès Peter Paul Rubens, realitzada el 1607. Es conserva a la Galeria Borghese a Roma, Itàlia.

## Enllaços externs

* Galleria Borghese Pàgina oficial
# Solanes del Pla del Tro

Les Solanes del Pla del Tro són una solana a cavall dels termes municipals d'Abella de la Conca i de Conca de Dalt (a l'antic terme d'Hortoneda de la Conca), a la comarca del Pallars Jussà, pertanyent a la vall de Carreu.
Està situada al vessant de muntanya que delimita pel nord el Pla del Tro, al nord-oest de la Casa de Pla del Tro i dels Camps de Pla del Tro.

## Etimologia

Es tracta d'un topònim romànic modern de caràcter descriptiu, amb una expressió complementària que ens indica on és aquesta solana.

## Enllaços externs

* Les Solanes del Pla del Tro en el seu entorn, a l'Institut Cartogràfic de Catalunya
# Televisão de Moçambique

Televisão de Moçambique (TVM) és el canal nacional de televisió de Moçambic. Les seves oficines centrals i estudis es troben a la capital, Maputo. TVM rep el 60% del seu finançament des del govern, mentre que el 40% restant prové de la publicitat i altres fonts comercials.

## Història

Les primeres imatges de televisió vistes a Moçambic van ocórrer en 1979, durant la Fira Internacional de Maputo. Però fins al 3 de febrer de 1981 no es produeix la creació del primer canal de televisió moçambiquès: Televisão Experimental de Moçambique. Aquest canal inicialment transmetia només els diumenges, i la seva principal programació consistia en noticiaris i reportatges produïts en els cinc dies anteriors.
En els anys següents, el nombre de dies d'emissió va ser augmentant, arribant a emetre cinc hores diàries en 1991. És en aquest context que el 16 de juny d'aquest any és creada Televisão de Moçambique mitjançant un decret governamental.
A l'abril de 1992, TVM inaugura una delegació a Beira, mentre que al setembre de 1994 inaugura una altra a Nampula. Posteriorment obriria oficines locals a Quelimane i Pemba.
El 25 de juny de 1999, Televisão de Moçambique inaugura les seves transmissions via satèl·lit, amb la qual cosa aconsegueix cobertura nacional, així com cobertura en gran part d'Àfrica i alguns sectors d'Europa. En l'actualitat, TVM posseeix repetidores a Montepuez (Cabo Delgado), Alto Molócuè, Mocuba, Milange i Morrumbala (Zambézia), Manica i Mambone (província d'Inhambane), Chókwè (Gaza) i Magude (província de Maputo).

## Vegeu també

* Soico Televisão
* TV Miramar

## Referències

* ↑ «Media Companies». Broadcast HIV Africa. Arxivat de l'original el 2016-10-22. [Consulta: 13 juny 2009].
* 1 2 3 Televisão de Moçambique. «Historia de Televisão de Moçambique» (en portuguès). Arxivat de l'original el 2008-09-15. [Consulta: 20 juny 2009].

## Enllaços externs

* Televisão de Moçambique (portuguès)
# Sōka Gakkai

Soka Gakkai (en japonès: 創価学会) és un moviment religiós budista d'origen japonès, basat en els ensenyaments de l'escola budista Nichiren. Es tracta d'una de les religions contemporànies nipones amb més practicants i un dels grups més rellevants dins del budisme Nichiren. Basa els seus ensenyaments en una interpretació del sutra del lotus, i advoca per «la pau, la cultura i l'educació» en la societat.
El moviment va ser fundat el 1930 pels educadors Tsunesaburō Makiguchi i Jōsei Tota. En els primers anys de l'Era Shōwa va estar considerat un grup opositor a l'emperador, per aquest motiu l'organització va ser dissolta durant la Segona Guerra Mundial i els seus membres van acabar empresonats. No obstant això, el Soka Gakkai es va consolidar amb l'arribada de la democràcia, i va passar a tenir més de 750.000 membres a finals de la dècada de 1950.
Daisaku Ikeda va assumir la presidència del Soka Gakkai el 1960 i es va dedicar a expandir el moviment en tots els àmbits, inclosa la creació del partit polític Kōmeitō (1962) i l'organització Soka Gakkai International (1975), concebuda com a moviment pacifista, que assegura comptar amb 12 milions de seguidors, segons xifres pròpies.

## Vegeu també

* Budisme

## Referències

* ↑ «History of the Soka Gakkai» (en anglès). SGI Quarterly. Arxivat de l'original el 2017-04-11. [Consulta: 10 juliol 2016].
* ↑ «Soka Gakkai» (en anglès). Oxford Bibliographies. [Consulta: 10 juliol 2016].
# Minshat Abu Omar

Minshat Abu Omar (àrab: منشأة ابو عمر) és una excavació del delta oriental d'Egipte situada a 150 km al nord-est del Caire, on s'han trobat 400 tombes i algun serekh predinàstic.